《元旦后四日庄副使斋头见菊花》
清代·范咸

迎年何事更争新，怪底真成海外春。花历三时如热客，蓂开五叶俨浮尘。

幽姿岂必誇颜色，艳景难教信隐沦。输与寒梅仍应候，孤芳不肯早呈身。

作者简介：清浙江钱塘人，字贞吉，号九池。雍正元年进士。官至御史，曾巡视台湾。有《周易原始》、《读经小识》、《碧山楼古今文稿》、《柱下奏议》、《台湾府志》、《浣浦诗钞》等。